Ela Mihu alias Em Sava isi trage seva din Sava ardeleana a bunicilor ei, paradis care i-a amprentat copilaria, determinand-o sa-si semneze scrierile cu pseudonim. Desi locuieste din 2001 in Canada, traieste in patria limbii romane, colaborand cu o serie de ziiare si reviste din Romania si diaspora, publicand regulat proza si poezie in limba romana, pentru ca, spune scriitoarea: daca Dumnezeu te face roman, degeaba emigrezi. A debutat in 2018 cu romanul Pasi (scris in colaborare cu Axel), a aparut in diferite volume antologice de poezie si proza, in 2020 a publicat romanul Ana si volumul de versuri Fluturi si alte frunze. \n \n In primavara, dupa Pasti, la sura, Alexandru o revazu pe Ana si zambi, amintindu-si intamplarea de la rarauparau. O urmari cum rade cu fetele, cum se invarte in ritmul neostoit al ceterii, usoara ca floarea de mar, cu tot soarele adunat in pletele ei negre. Fata era sprintara si voioasa si cu atata bucurie in ea, de parca lumea nu era decat joaca si duminica si ras. Se bucura cumva si el, trecandu-i o dunga de gand ca uite, sunt pe pamant fiinte pe care Dumnereu le croieste doar din lumina, cum e fatuta asta.